******

**En-polet printkortklemme til LED applikationer**

Phoenix Contact udvider sin PTSM-serie med en en-polet udgave til LED-applikationer. Med en horisontal kabeltilslutning leveres den kompakte SMD printkortklemme i tape-on-reel pakker ligesom versionerne med højere polantal, hvilket gør den egnet til automatiserede loddeprocesser.

Klemmen er med 2,5 mm pitch designet til kabler op til 0,75 mm2. Da der er anvendt et push-in stik kan kablerne hurtigt og enkelt tilsluttes, når de er blevet afisoleret.

PTSM-serien har et fladt design, som gør den særligt egnet til LED-applikationer. Programmet omfatter stik, printkortklemmer og board-to-board stik. Husene fås i hvid eller sort til forskellige applikationer.

For yderligere information kontakt Product Manager Nikolaj Z. Jessen, njessen@phoenixcontact.dk.